Prěni test, z lisćikom za dźewjeć eurow z busom na dźěło jěć
Pančicy-Kukow/Budyšin. Ručež bě rozsudźene, zo móžeš wot dźensnišeho za dźewjeć eurow wob měsac z busami a regionalnymi ćahami jězdźić, je sej něchtóžkuli předewzał, tónle poskitk wužiwać a nic hižo z awtom, ale z busom na dźěło jězdźić. Žadyn smjerć wulki nawal pak dźensa rano zwěsćić njebě. Znajmjeńša na čarje 530 wot Pančic-Kukowa do Budyšina bě samo na sebi wšo při starym.
Krótko do tři štwórć na sydom čakachu w Pančicach jenož někotři šulerjo na bus. Tón měješe tři mjeńšiny zapozdźenja. Na přewjele sobujěducych pak to zaležeć njemóžeše. Dosć městnow bě hišće swobodnych. Swój lisćik za dźewjeć eurow sym sej před dnjomaj hižo na Budyskim busowym dwórnišću kupił a samo swoje mjeno na zelenu cedlu napisał. W busu wšak lisćik tohorunja předawaja.
pol_Latn szl_Latn szl_Latn